Document ID: /roh_data/filtered/fineweb-2-filterrobots_roh.jsonl.gz/51397

Lavar daners sin il martgà d'immobiglias – in tema che fatschenta adina puspè il Grischun. Sin ina incumbensa dal Cussegl grond vul la regenza grischuna ussa laschar examinar sch'i fetschia da basegn d'adattar ubain da stgaffir novas regulaziuns per far frunt al problem, uschia la resposta da la regenza sin l'incumbensa da la deputada Carolina Rusch Nigg.
L'entschatta da l'onn eri vegnì enconuschent ch'il chantun aveva affittà in'abitaziun da luxus a San Murezzan ad in anteriur politicher venezolan e quai malgrà che quel vegniva tschertgà internaziunalmain pervi d'avair lavà daners.